Ingaran "Avkavdawv" kang tegesé 'basa Akha' déning wong Akha dhéwé, basa Akha minangka basa tonal saka cawang Lolo (Yi) ing kulawarga basa Cina-Tibèt. Pérangan gedhé wong Akha bisa ngerti dhialèk "jeu g’oe" ("cara jer") kang kacaturaké ing Cina iring kidul, Tanah Thai, lan Myanmar. Sawenèh rupa dhasar lan sistematis ing dhialèk-dhialèk Akha wis tau dirembug Paul Lewis ing "Akha-English-Thai Dictionary" anggitané. Sathihtik dhialèk Akha kang angèl ingertènan dhialèk liyané. Basa Akha ora duwé basa tulisan, nanging ana sawenèh aksara kang kanggo nulisaké basa iki kang diripta misiyonaris lan wong manca.